《阙题》
宋代·王迈

拙成可抵万金璧。从古至今不偶合，
如何二妙一时出。仆也若调乌鹊鸣，
敛翅甘受黄鹤擘。自从手授大雅文，
孺子低头拜黄石。数韵不未足写容，
先生响报何捷疾。儿娇胜拾隋氏珠，
母喜如捧毛生檄。自怜生长通德乡，
每沐达尊垂异识。为题碑刻墨未乾，
招入诗盟笔尤特。前无宋与班香是，
奄有庾清兼鲍逸。岁晚家食谁与娱，
持此可慰风雨夕。先生自取太劳谦，
提奖孤寒美多溢。大匠旁观自汗颜，
伯乐一顾价增百。琴堂闻亦有妙赓，
迄遣奚奴为物色。当官多是废言诗，
敏手何曾妨霹雳。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。